Godkendelse af Kvalitetsstandard for ældre- og sundhedsområdet 2015 
Sagsfremstilling 
217.                Godkendelse af Kvalitetsstandard for ældre- og sundhedsområdet 2015 - 
Åbent 
  
  
SAGENS INDHOLD 
Byrådet skal mindst én gang årligt udarbejde en kvalitetsstandard for personlig pleje og praktisk hjælp samt 
kommunal genoptræning og vedligeholdelsestræning.  
  
I [adresse] indeholder kvalitetstandarden, udover de lovpligtige områder, også ydelser som for eksempel 
aktivitetstilbud, kørselsordninger og hjælpemidler. 
  
Kvalitetsstandarden beskriver det serviceniveau, som Byrådet fastlægger for indsatsen på ældre- og 
sundhedsområdet i [adresse].  
  
[adresse] beskrivelser af indholdet, omfanget og udførelsen af de kommunale ydelser skal således være 
præcise og sikre sammenhæng mellem serviceniveau, de afsatte resurser, afgørelserne og leveringen af hjælpen.  
  
VURDERING 
Kvalitetsstandard for ældre- og sundhedsområdet er blevet revideret, og der er foretaget en række ændringer, som 
alle fremgår af vedhæftede bilag. 
  
De væsentligste ændringer er indeholdt i følgende punkter:   
· Afsnit 2.3 vedrørende midlertidig hjemmehjælp er revideret, idet borgerne fremadrettet ikke opkræves for 
midlertidig hjemmehjælp. Baggrunden for ændringen er, at de administrative udgifter ved opkrævning overstiger 
indtægterne. 
· Afsnit 3.4 vedrørende afløsning og aflastning er ændret, så opbygningen ligner det øvrige materiale i omfang og 
længde. Bl.a. er to konkrete eksempler på tilbud slettet. 
· Afsnit 3.11 vedrørende individuelle kørselsordninger er omformuleret til et mere let og forståeligt sprog. 
· Afsnit 3.14 vedrørende korttidspladser, træningsophold og døgntræningsophold har fået tilføjet det nye tilbud om 
døgntræningspladser. Døgntræningspladserne er oprettet som en del af udmøntningen af puljen til løft af den 
kommunale indsats på ældreområdet. 
 
Byråd 
16. december 2014 
Sagsnr. 710-2014-
50677 
Dok.nr. 710-2014-
278098 
Sagsbehandler 
DPSRAM 
  
Tidl. politisk behandling 
  
Forventet sagsgang 
SS-U, ØK, BY 
Lovgrundlag 
Bekendtgørelse om kvalitetsstandarder for 
hjemmehjælp og træning efter servicelovens §§ 
83 og 86 
· I kapitel 4 vedrørende kvalitetsmål og opfølgning er kvalitetsmål for vareudbringning tilføjet. De seneste to 
tilfredshedsmålinger har vist en tilfredshed på under 80 %. På den baggrund foreslås kvalitetsmålet for den tildelte 
praktiske hjælp og personlige pleje ændret fra 90 % til 85 %. Social og Sundhed vurderer, at et fremtidigt 
kvalitetsmål på 85 % er ambitiøst og realistisk. 
  
Ministeren for Børn, Ligestilling, Integration og Sociale forhold har 8. oktober 2014 fremsat Lovforslag om ændring af 
lov om social service. Forslaget vedrører rehabiliteringsforløb og hjemmehjælpsydelser. Hvis lovforslaget vedtages, 
vil relevante lovændringer blive indarbejdet i Kvalitetsstandard for ældre- og sundhedsområdet 2015. 
  
Social og Sundhed har modtaget høringssvar fra Ældrerådet og Handicaprådet.  
  
Ældrerådet er tilfreds med udviklingen i kvalitetsstandarden, og påpeger, at Favrskov Kommune bestræber sig på at
støtte borgeren i at være herre i eget liv, og at hjælpen tildeles ud fra en vurdering af resurser og behov. 
  
Ældrerådet påpeger en række konkrete forhold, der har Rådets opmærksomhed, jfr. bilag 2. Social og Sundhed har 
vurderet de enkelte forhold, som ikke giver anledning til ændringer. 
  
Ældrerådet stiller spørgsmålstegn ved, om de svageste borgerne har mulighed for at medvirke aktivt i 
rehabiliteringsforløbet og bære det ansvar, der lægges op til. Social og Sundhed bemærker, at med den forventede 
lovændring vil alle borgeres hjælp blive baseret på et aktivt rehabiliteringsforløb, også de svageste borgere.  
  
Ældrerådet udtrykker, at en afbestillingsfrist på tre dage for madservice på plejecentrene er for lang tid. Social og 
Sundhed påpeger, at lovgivningen giver mulighed for en frist på en måned. I [adresse] er der besluttet en 
frist på tre dage. En kortere frist vil øge omkostningerne til administration. 
  
Ældrerådet ønsker, at der fastsættes en tidsramme for hjælpen, de pårørende kan forvente efter et terminalforløb. 
Social og Sundhed vurderer, at det ikke er muligt at fastsætte tiden, da behovet for hjælp varierer meget. 
  
Handicaprådet påpeger dels, at personalet skal være informeret om hvilken opgave, de skal udføre, og dels, at 
borgerens fremtidige behov vurderes ved endt genoptræningsforløb, jfr. bilag 3. Social og Sundhed er enig i 
Handicaprådets betragtninger, og oplyser, at dette allerede sker i dag. 
  
Ældrerådet og Handicaprådet gør opmærksom på, at sagsbehandlingstiderne er for lange i forhold til madservice, 
hjælpemidler, praktisk hjælp og genoptræning efter hospitalsindlæggelse. Social og Sundhed bemærker, at der altid 
arbejdes mod at indsatserne iværksættes så hurtigt som muligt.  
 
ØKONOMI 
Kvalitetsstandarden for ældre- og sundhedsområdet er udarbejdet med baggrund i den nuværende økonomiske 
ramme, og ændringerne skønnes derfor ikke at have økonomiske konsekvenser.   
  
INDDRAGELSE 
Revideringen af kvalitetsstandarden er udarbejdet med inddragelse af ledere og medarbejdere fra ældre- og 
sundhedsområdet.  
  
Kvalitetsstandarden har været i høring i Ældrerådet og Handicaprådet.  
  
INDSTILLING 
Social- og sundhedsdirektøren indstiller til Byrådet: 
  
1.    At kvalitetsstandarden for ældre- og sundhedsområdet 2015 godkendes. 
  
BESLUTNING 
  
Social- og Sundhedsudvalget, 2. december 2014: 
Fraværende: Ingen 
  
Indstilles godkendt, idet det i kvalitetsstandardens afsnit 3.5 præciseres, at menuerne tager udgangspunkt i en 
alsidig dansk madkultur og tilberedes efter sæsonens råvarer. 
  
Økonomiudvalget, 9. december 2014: 
Fraværende: Aage Henriksen 
  
Indstillingen fra [adresse] og Sundhedsudvalget indstilles godkendt. 
  
Bilag 
  
  
  
  
Byråd, 16. december 2014: 
Fraværende: Ingen 
  
Godkendt. 
Revideret kvalitetsstandard for ældre- og 
sundhedsområdet 2015 
710-2014-273427 
Kvalitetsstandard for ældre- og sundhedsområdet 
2015 
710-2014-249881 
Bilag 2: Ældrerådets høringssvar vedr. 
Kvalitetsstandard for ældre- og sundhedsområdet 
2015 
710-2014-258129 
Bilag 3: Høringssvar handicaprådet 
710-2014-258725 
